גמר גביע אירופה לאלופות 1988

גמר גביע אירופה לאלופות 1988 התקיים בנקרשטדיון בשטוטגרט, גרמניה ב-25 במאי 1988, ובו נקבע כי הזוכה בטורניר גביע אירופה לאלופות לעונת  היא פ.ס.וו. איינדהובן ההולנדית, שניצחה במשחק את בנפיקה ליסבון הפורטוגלית בתוצאה 6-5 בדו-קרב בעיטות עונשין, לאחר שוויון 0-0 בסיום ההארכה. משחק הגמר נעל את המהדורה ה-33 של גביע אירופה לאלופות.

פ.ס.וו. העפילה לראשונה בתולדותיה לגמר גביע אירופה לאלופות, והייתה להולנדית השלישית שזוכה בתואר (אחרי אייאקס אמסטרדם ופיינורד), והראשונה מזה 15 שנים. בנפיקה, שזכתה בתואר בשתי הופעותיה הראשונות בגמר גביע אירופה בתחילת שנות ה-60, העפילה לגמר בפעם השישית בתולדותיה, והראשונה לאחר עשרים שנים בדיוק.

שתי הקבוצות העפילו לטורניר בעקבות זכייתן באליפות בעונת . פ.ס.וו. השלימה זכייה מרשימה באליפות הולנד, בפער 16 נקודות מאייאקס ועם שני הפסדי ליגה בלבד. בנפיקה זכתה באליפות פורטוגל בתום קרב צמוד עם פורטו, עם הפסד ליגה אחד בלבד לאורך העונה כולה. זכייתה של פ.ס.וו. בגביע אירופה השלימה עבורה זכייה בטרבל לעונת . בנוסף, חמישה משחקניה היו שותפים לזכייתה של  בטורניר יורו 1988 באותו הקיץ.

משחק הגמר נערך בנקרשטדיון בשטוטגרט בפעם השנייה בתולדות המפעל, ולראשונה מאז ניצחונה של ריאל מדריד 2-0 על סטאד ריימס בעונת . המשחק עצמו היה מאוזן ברובו. על אף שלא נכבשו בו שערים, שתי הקבוצות הגיעו למספר מצבי הבקעה שלא נוצלו. לאחר שוויון 0-0 בתום הארכה, עברה ההכרעה לדו-קרב פנדלים. חמש הבעיטות הראשונות של כל קבוצה נכבשו, ואת הפנדל השישי של בנפיקה עצר השוער הנס ואן ברויקלן והעניק לקבוצתו את התואר הראשון בתולדותיה.

 הדרך אל הגמר 
 פ.ס.וו. איינדהובן 
בסיבוב הראשון פגשה פ.ס.וו. את גלאטסראיי הטורקית. המשחק הראשון באיינדהובן הסתיים בניצחון 3-0 למארחת משלושה שערים שנכבשו במחצית השנייה. בגומלין הייתה קרובה גלאטסראיי לקאמבק מרשים כשכבר הובילה 2-0 במחצית, אך התוצאה נותרה עד לסיום ואיינדהובן עלתה לשלב הבא.

בשמינית הגמר פגשה פ.ס.וו. את ראפיד וינה האוסטרית. במשחק הראשון בחוץ הצליחה איינדהובן להפוך פיגור 1-0 במחצית לניצחון 2-1 בסיום. בגומלין השלימה הקבוצה ניצחון כפול עם 2-0 שהעניק לה את הכרטיס לשלב רבע הגמר.

ברבע הגמר פגשה פ.ס.וו. את בורדו הצרפתית. במשחק הראשון בבורדו, נקלעה איינדהובן לפיגור כבר לאחר עשרים דקות, אך חמש דקות להפסקה איזנה משערו של וים קיפט, שער חוץ חשוב עבור ההולנדים. במשחק הגומלין לא נכבשו שערים, ושער החוץ של קיפט הפך למכריע בהתמודדות, שכן איינדהובן העפילה לחצי הגמר בזכות חוק שערי חוץ.

בחצי הגמר, מול קבוצת הפאר הספרדית ריאל מדריד, חזר על עצמו המצב משלב רבע הגמר. איינדהובן התארחה באצטדיון סנטיאגו ברנבאו ונקלעה לפיגור כבר בדקה השישית משערו של הוגו סאנצ'ס, אך דווקא הקשר האחורי אדוארד לינסקנס היה זה שמצא את השוויון בדקה ה-19. שוויון 0-0 בגומלין הביתי העניק לפ.ס.וו. את הכרטיס לגמר הראשון בתולדותיה, וזאת על אף שניצחה רק בשלושה מתוך שמונת משחקיה בטורניר, ולא ניצחה בארבעה משחקים רצופים.

 בנפיקה ליסבון 
אלופת פורטוגל פתחה את הופעותיה בסיבוב הראשון מול פרטיזן טירנה האלבנית. המשחק הראשון בליסבון הסתיים בניצחון 4-0 לבנפיקה, ובנוסף הורחקו במהלכו ארבעה משחקני טירנה. בעקבות ההרחקות החליטה אופ"א לפסול את האלבנים, משחק הגומלין לא נערך ובנפיקה העפילה כבר לאחר משחק אחד לשלב שמינית הגמר.

בשמינית הגמר פגשה בנפיקה את אורהוס הדנית. בנפיקה לא מצאה את הרשת במשחק הראשון בדנמרק, והמשחק הסתיים בשוויון 0-0. בגומלין גברה בנפיקה 1-0 על אורהוס והעפילה לרבע הגמר.

בשלב רבע הגמר פגשה בנפיקה את אנדרלכט הבלגית. בנפיקה הרשימה עם ניצחון 2-0 במשחק הראשון בבית, וגם הפסד חוץ 1-0 לא מנע ממנה את הכרטיס לחצי הגמר.

בשלב חצי הגמר פגשה בנפיקה את סטיאווה בוקרשט הרומנית. משחק החוץ של בנפיקה הסתיים בשוויון 0-0, ובגומלין צמד שערים שני בטורניר לרוי אגואש העניק לקבוצתו את המקום בגמר השישי בתולדותיה, עם ניצחון 2-0. בנפיקה ספגה רק פעם אחת בשבעה מפגשים במהלך הטורניר.

 פ.ס.וו. איינדהובןסיבוב בנפיקה ליסבוןיריבהסיכוםמשחק ראשוןמשחק שנייריבהסיכוםמשחק ראשוןמשחק שני גלאטסראיי3 – 23 - 0 (בית)0 - 2 (חוץ)סיבוב ראשון פרטיזן טירנה4 – 04 - 0 (בית)לא נערך ראפיד וינה4 – 12 - 1 (חוץ)2 - 0 (בית)שמינית הגמר אורהוס1 – 00 - 0 (חוץ)1 - 0 (בית) בורדו1 – 11 - 1 (חוץ)0 - 0 (בית)רבע גמר אנדרלכט2 – 12 - 0 (בית)0 - 1 (חוץ) ריאל מדריד1 – 11 - 1 (חוץ)0 - 0 (בית)חצי הגמר סטיאווה בוקרשט2 – 00 - 0 (חוץ)2 - 0 (בית)

 סיכום המשחק 
פ.ס.וו. איינדהובן צעדה אל הגמר הראשון בתולדותיה, תחת הדרכתו של כדורגלן העבר של הקבוצה חוס הידינק. הייתה זו עונתו הראשונה של הידינק כמאמן, והוא הוביל את קבוצתו אל הגמר לאחר שכבר זכה עמה בדאבל המקומי של אותה עונה. בקבוצה כיכבו אז חמישה שחקנים שזכו מאוחר יותר בקיץ עם  ביורו 1988, ובהם השוער הנס ואן ברויקלן, הבלם רונאלד קומאן ועוד. את הקבוצה הוביל כקפטן המגן הבלגי, אריק גרטס.

מנגד, גם מאמן היריבה הוביל את קבוצתו לגמר בעונתו הראשונה כמאמן בוגרים, וגם הוא שיחק בה ככדורגלן בטרם פרש. טוני אוליביירה, ששיחק 13 שנים בבנפיקה ורשם קרוב ל-400 הופעות ליגה במדיה, שימש כעוזר מאמן במשך חמש שנים, ובאותה עונה שימש לראשונה כמאמן ראשי. בנפיקה נשענה על הגנה חזקה, וכמעט שלא ספגה שערים לאורך הטורניר.

המשחק עצמו לא התעלה לרמה התקפית גבוהה. שתי הקבוצות התקשו להשיג את השליטה במשחק. בנפיקה התבססה על כדורים גבוהים מעבר לקו ההגנה ושיחק בעיקר לכיוון צד שמאל של ההתקפה. מנגד, הופעה מרשימה של ואן ברויקלן בשער מנעה מבנפיקה מספר מצבים מסוכנים.

לאחר שוויון 0-0 בתום הארכה, עבר המשחק להכרעה בדו-קרב בעיטות עונשין. איינדהובן בעטה ראשונה, ובתום חמש בעיטות ראשונות לכל קבוצה לא נרשמו החמצות, והתוצאה עמדה על שוויון 5-5. אנטון יאנסן עמד בלחץ וכבש את הפנדל השישי של איינדהובן. מנגד, ואן ברויקלן עצר את הפנדל של המגן הימני אנטוניו ולוסו, והעניק לקבוצתו את גביע אירופה הראשון בתולדותיה.

 הרכבי הקבוצות 

פ.ס.וו. איינדהובן: שוער 1  הנס ואן ברויקלןמגן ימני 2 אריק גרטס (קפטן)בלם 3  איוואן נילסןבלם 4 רונאלד קומאןמגן שמאלי 5  יאן היינצהקשר ימני 8  חראלד וננבורג קשר מרכזי 6 ברי ואן ארלה קשר מרכזי 10 סורן לרבי קשר שמאלי 7 אדוארד לינסקנסחלוץ 9 וים קיפט חלוץ 11  הנס חילהאוס מחליפים:מגן 12 אדיק קוטחלוץ 13 אריק ויסקאלקשר 14 אנטון יאנסן קשר 15 וילי ואן דה קרקהוףשוער 16 פטריק לודוויקסמאמן: חוס הידינק300pxבנפיקה ליסבון: שוער 1  סילבינו לאורומגן ימני 2 אנטוניו ולוסובלם 3  דיטובלם 5 קרלוס מוזרמגן שמאלי 4  אלבארו מגאליאשקשר ימני 7  צ'יקיניו קרלוסקשר מרכזי 6 אלזו קואליוקשר מרכזי 10 שאו האן (קפטן)קשר שמאלי 8 אנטוניו פאצ'קוחלוץ 11 רוי אגואש חלוץ 9  מאטס מגנוסון מחליפים:שוער 12 מנואל בנטומגן 13 סמואל קינהקשר 14 אדלינו נונשחלוץ 15 חאג'רי רדואן חלוץ 16 וואנדו מאמן: טוני אוליביירה

קישורים חיצוניים

 סיקור המשחק באתר אופ"א 

1988
קטגוריה:תחרויות כדורגל ב-1988
קטגוריה:בנפיקה ליסבון
קטגוריה:תחרויות כדורגל בגרמניה
קטגוריה:שטוטגרט: ספורט
קטגוריה:פ.ס.וו. איינדהובן